লাটাগুড়ি থেকে ১০ কিমি দূরের রামসাই হয়ে কালীপুর ইকো ক্যাম্পে চলে আসতে পারেন। টিকিট কেটে মোষের গাড়ি চেপে চা বাগানের পাশ দিয়ে চলে আসুন মূর্তি, জলঢাকা ও ডায়না নদীর পাড় ছোঁয়া মেদলা নজরমিনারে। অসাধারণ প্রাকৃতিক লাবণ্যমাখা। নদীপাড় জুড়ে এলিফান্টা গ্রাস ভেদ করে মাঝে মাঝেই একশৃঙ্গ গণ্ডার, গাউরদের আনাগোনা। বিকেলে সাফারিতে বুধুরাম ও চটোয়াবস্তিতে ধামসা-মাদল আর আদিবাসী নৃত্যের তালে তালে মেতে উঠুন। এর জন্য আলাদা কোনও চার্জ লাগে না।